EKSKLUSIEF: Aletté en Heinz vier Lian en Simeon se verjaarsdae | SARIE
EKSKLUSIEF: Aletté en Heinz vier Lian en Simeon se verjaarsdae
Vandag, 23 Mei 2013, presies 3 jaar terug, het ek die trotste mamma geword van my eers gebore seun: Lian Theo Winckler. Ons klein akteurtjie/dansertjie, báie kompeterende menseliefhebber, tegnologiekenner en tweetalige klein rakker word yslik groot. En sy baie astrante, uiters musikale, ontsaglike oulike, 10-gesigsuitdrukkings-in-een, 1-jarige boetie, bly nie agter nie.
Na baie opwinding, voorbereiding, harde werk, en oupas en oumas van ver, het die dag aangebreek. Dit was SNERPEND KOUD, en my plaas- almal dra check hempies en denim–partytjie, word 'n toegedraai in –jas-, mus en serp –partytjie. Gelukkig is dit altyd net die grootmense wat daaroor omgee, want gee vir 'n kind 'n kollosale sandput met elke moontlike klimraam, trampoline, gesigverf, 'n piñata, 'n baba boerbok en ander plaasdiere om te voer en jy weet nie van daai kind (of hulle 25 maattjies nie). Dit was 'n fantastiese dag en op alle ander gebiede 'n reuse sukses.